****

**ສາທາລະນາລັດ ປະຊາທິປະໄຕ ປະຊາຊົນລາວ**

**ສັນຕິພາບ ເອກະລາດ ປະຊາທິປໄຕ ເອກະພາບ ວັດທະນະຖາວອນ**

**ຄະນະພັກກົມ 504**

**ໜ່ວຍພັກຮາກຖານ ພະແນກ45 ເລກທີ……../ໜພ45**

**ນະຄອນຫຼວງວຽງຈັນ, ວັນທີ ຕຸລາ 2024**

ບົດສະຫຼຸບ

ການກໍ່ສ້າງໜ່ວຍພັກປອດໃສ, ເຂັ້ມແຂງ, ໜັກແໜ້ນ

ປະຈຳປີ 2024 ແລະ ທິດທາງແຜນການປີ 2025

**- ອີງຕາມ ແຜນການເຄື່ອນໄຫວດໍາເນີນຊີວິດການເມືອງ, ຕີລາຄາແບ່ງປະເພດສະມາຊິກພັກ ແລະ ຄັດເລືອກໜ່ວຍພັກປອດໃສ, ເຂັ້ມແຂງ, ໜັກແໜ້ນປະຈຳປີ 2024 ຂອງຄະນະກົມ 504 ສະບັບເລກທີ 380/ໜພ ກມ, ລົງວັນທີ 11 ຕຸລາ 2024.**

**- ອີງຕາມແຈ້ງການຂອງກົມໃຫຍ່ການເມືອງ ປ້ອງກັນຄວາມສະຫງົບ ສະບັບເລກທີ 4050/ກມປສ, ລົງວັນທີ 23 ກັນຍາ 2024 ວ່າດ້ວຍການດໍາເນີນຕີລາຄາປະເພດສະມາຊິກພັກ ແລະ ຄັດເລືອກໜ່ວຍພັກປອດໃສ,​** **, ເຂັ້ມແຂງ, ໜັກແໜ້ນປະຈຳປີ 2024.**

ພາກທີ I

ສະຫຼຸບຕີລາຄາການກໍ່ສ້າງໜ່ວຍພັກປອດໃສ, ເຂັ້ມແຂງ, ໜັກແໜ້ນ ປະຈຳປີ 2024

I.) ຕີລາຄາສະພາບທີ່ສົ່ງຜົນກະທົບ, ສະພາບຈຸດພິເສດຂອງໜ່ວຍພັກ ແລະ ຂໍ້ສະດວກ-ຂໍ້ຫຍຸ້ງຍາກ ໃນການກໍ່ສ້າງໜ່ວຍ ພັກປອດໃສ, ເຂັ້ມແຂງ, ໜັກແໜ້ນ.

1. ສະພາບທີ່ສົ່ງຜົນກະທົບເຖິງການກໍ່ສ້າງໜ່ວຍພັກປອດໃສ, ເຂັ້ມແຂງ, ໜັກແໜ້ນ

**ໜ່ວຍພັກ 45 ແມ່ນໜ່ວຍພັກໜຶ່ງ ທີ່ມີສະມາຊິກພັກສົມບູນທີ່ເຂັ້ມແຂງ. ແຕ່ການຕິດຕາມມະຫາຊົນຜູ້ກ້າວໜ້າ ຍັງມີຂໍ້ຫຍຸ້ງຍາກໂດຍສະເພາະມີພະນັກງານທີ່ຖືກຊັບຊ້ອນ-ຍົກຍ້າຍ ແລະ ພະນັກງານໜຸ່ມນ້ອຍເຂົ້າມາ ໃໝ່ແບບພັດປ່ຽນກັນເປັນແຕ່ລະໄລຍະ ສະນັ້ນການຂະຫຍາຍເຂົ້າພັກ ຈິ່ງຕ້ອງໄດ້ເອົາໃຈໃສ່ໃນການພິຈາລະນາໃນການເລືອກເຟັ້ນ ແລະ ຄັດຈ້ອນ.**

**ສະພາບແວດລ້ອມຂອງສັງຄົມເປັນຕົ້ນ: ສະພາບເສດຖະກິດ, ຊີວິດການເປັນຢູ່ ແລະ ອື່ນໆ ທີ່ສົ່ງຜົນກະທົບໂດຍ ທາງອ້ອມຕໍ່ການກໍ່ສ້າງໜ່ວຍພັກປອດໃສ, ເຂັ້ມແຂງ, ໜັກແໜ້ນ ໃນໄລຍະຜ່ານມາ ເຖິງແມ່ນວ່າ ໜ່ວຍພັກ 45 ຈະເຮັດວຽກງານແນວຄິດດ້ວຍຫຼາຍຮູບແບບ, ຫຼາຍວິທີ ແລະ ເປັນປົກກະຕິ ກໍ່ຕາມແຕ່ຍ້ອນມະຫາຊົນ ແລະ ພະນັກງານທີ່ ໜຸ່ມນ້ອຍກວມຈໍານວນຫຼາຍ ຈຶ່ງເຮັດໃຫ້ສະຕິຄວາມຮັບຜິດຊອບ ແລະ ຄວາມກະຕືລື່ລົ້ນຕໍ່ໜ້າທີ່ວຽກງານຍັງບໍ່ທັນສູງ ເທົ່າທີ່ຄວນ.**

2. ສະພາບຈຸດພິເສດຂອງໜ່ວຍພັກ

**ໜ່ວຍພັກ 45 ແມ່ນໜ່ວຍພັກໜຶ່ງໃນກົງຈັກການຈັດຕັ້ງຂອງຄະນະພັກກົມ 504 ເຊິ່ງຢູ່ພາຍໃຕ້ການນໍາພາໂດຍກົງຮອບດ້ານຂອງຄະນະພັກກົມ 504 ມີພາລະບົດບາດໜ້າທີ່ເປັນເສນາທິການການວຽກງານຄົ້ນຄວ້າສັງລວມ, ວຽກງານບໍລິຫານ-ພິທີການ, ວຽກງານນິຕິກໍາວຽກງານຄຸ້ມຄອງເອກະສານ,ຂາເຂົ້າ-ຂາອອກ ຂອງກົມ 504.**

**- ສະພາບການຈັດຕັ້ງ ແລະ ສະມາຊິກພັກ ໜ່ວຍພັກ 45 ມີ 02 ຈະຂຶ້ນກັບຄະນະໜ່ວຍພັກ 03 ສະຫາຍ ຍິງ 01 ສະຫາຍ, ຄະນະຈຸ 04 ສະຫາຍ ຍິງ 02 ສະຫາຍ.**

**- ສະພາບຈໍານວນຜົນ ແລະ ອົງການຈັດຕັ້ງມະຫາຊົນຂອງໜ່ວຍພັກຮັບຜິດຊອບ:**

**- ໜ່ວຍພັກ 45 ມີຈໍານວນພົນທັງໝົດ 32 ສະຫາຍ (ຍິງ 12 ສະຫາຍ, ມີສະມາຊິກພັກ 21 ສະຫາຍ, ຍິງ 09 ສະຫາຍ: ສະມາຊິກພັກສົມບູນ 17 ສະຫາຍ ຍິງ 07 ສະຫາຍ, ສະມາຊິກພັກສຳຮອງ 04 ສະຫາຍ/ຍິງ 02 ສະຫາຍ ແລະ ມະຫາຊົນ 11 ສະຫາຍ ຍິງ 03 ສະຫາຍ.**

**+ ໜ່ວຍພັກ 45 ມີໜຶ່ງໜ່ວຍຊາວໜຸ່ມຂຶ້ນກັບມີສະມາຊິກ 29 ສະຫາຍ/ຍິງ 11 ສະຫາຍ.**

3. ຂໍ້ສະດວກ, ຂໍ້ຫຍຸ້ງຍາກໃນການກໍ່ສ້າງໜ່ວຍພັກປອດໃສ, ເຂັ້ມແຂງ, ໜັກແໜ້ນ.

- ຂໍ້ສະດວກ:

**+ ຍ້ອນມີແນວທາງນະໂຍບາຍທີ່ຖືກຕ້ອງ ແລະ ສະຫຼາດສ່ອງໃສຂອງພັກ.**

**+ ຍ້ອນມີຄະນະພັກກົມເອົາໃຈໃສເປັນຫ່ວງເປັນໃຍໃນການນໍາພາ ແລະ ໃກ້ສິດຕິດແທດໜ່ວຍພັກ 45 ເປັນ**

**ປົກກະຕິ.**

**+ ຍ້ອນຄະນະໜ່ວຍພັກ, ສະມາຊິກພັກຖືເອົາການຮ່ວມຊີວິດພັກເປັນບ່ອນຕໍານິ, ສົ່ງຂ່າວ, ກໍ່ສ້າງ, ຊ່ວຍເຫຼືອ ເຊິ່ງກັນ ແລະ ກັນ ຢ່າງຈິງໃຈໃນການປະຕິບັດໜ້າທີ່ກໍ່ຄືການປະຕິບັດລະບຽບວິໄນ, ການດໍາລົງຊີວິດ ເພື່ອໃຫ້ໜ່ວຍພັກ ໄດ້ເປັນໜ່ວຍປອດໃສ, ເຂັ້ມແຂງ, ໜັກແໜ້ນ.**

- ຂໍ້ຫຍຸ້ງຍາກ :

**ໜ່ວຍພັກ 45 ມີພະນັກງານໜຸ່ມນ້ອຍຫຼາຍ, ການເຊື່ອມຊຶມ, ການກຳແໜ້ນແນວທາງນະໂຍບາຍຂອງພັກ, ກົດ ໝາຍຂອງລັດ ແລະ ລະບຽບການຂອງກໍາລັງປ້ອງກັນຄວາມສະຫງົບ ກໍ່ຄືລະບຽບຂອງຂັ້ນເທິງຍັງບໍ່ທັນເລີກ ເຊິ່ງເທົ່າທີ່ຄວນ**

**II.)** ຕີລາຄາດ້ານດີ, ຜົນໄດ້ຮັບ ແລະ ດ້ານອ່ອນ, ຂໍ້ຄົງຄ້າງໃນການກໍ່ສ້າງໜ່ວຍພັກປອດໃສ, ເຂັ້ມແຂງ, ໜັກແໜ້ນ ໃນ 1 ປີຜ່ານມາ.

ກ. ດ້ານດີ, ຜົນໄດ້ຮັບຕາມ 5 ເນື້ອໃນດັ່ງນີ້:

1. ດ້ານການເມືອງ

**- ໜ່ວຍພັກໄດ້ຫັນເອົາແນວທາງແຜນນະໂຍບາຍຂອງພັກ ແລະ ມະຕິຂອງຄະນະພັກຂັ້ນເທິງມາຫັນເປັນແຜນການ ໃຫ້ສອດຄ່ອງກັບຄວາມຮັບຜິດຊອບ ແລະ ໜ້າທີ່ການເມືອງຂອງຕົນພ້ອມທັງນໍາພາຈັດຕັ້ງປະຕິບັດຕົວຈິງໃຫ້ມີຜົນສໍາເລັດ ແລະ ປະສິດທິຜົນສູງ.**

**- ຄະນະໜ່ວຍພັກໄດ້ນໍາພາສະມາຊິກພັກເຂົ້າຮ່ວມຮັບຟັງການເຜີຍແຜ່ມະຕິ ແລະ ລະບຽບການຕ່າງໆຂອງຄະນະພັກຂັ້ນເທິງ, ຮັບຟັງປາຖະກະຖາມູນເຊື້ອວັນສໍາຄັນຕ່າງໆທີ່ກົມ 504 ຈັດຂຶ້ນເປັນປະຈຳ ພ້ອມທັງນໍາບັນດາເອກະສານ ມາຈັດຕັ້ງເຜີຍແຜ່ໃຫ້ສະມາຊິກພັກພະນັກງານຮັບຮູ້ ແລະ ປະຕິບັດ.**

**- ໄດ້ເອົາໃຈໃສ່ສຶກສາອົບຮົມໃຫ້ສະມາຊິກພັກ, ພະນັກງານໃຫ້ມີຄຸນທາດການເມືອງ, ໜັກແໜ້ນ, ມີຄຸນສົມບັດສິນທຳປະຕິວັດ, ມີຄວາມຈົ່ງຮັກພັກດີຕໍ່ອຸດົມການຂອງພັກ, ມີນໍ້າໃຈເສຍສະຫຼະ, ຮັບໃຊ້ປະຊາຊົນຢ່າງສຸດໃຈ ເຊິ່ງສະແດງອອກຢ່າງຈະແຈ້ງໃນການເຄື່ອນໄຫວ ແລະ ການຈັດຕັ້ງປະຕິບັດວຽກງານຕົວຈິງຂອງສະມາຊິກພັກ ແລະ ພະນັກງານພາຍໃນພະແນກ.**

ຕີລາຄາໃຫ້ຄະແນນດ້ານນີ້ໄດ້: 2

2. ດ້ານແນວຄິດ

**- ຄະນະໜ່ວຍພັກ, ສະມາຊິກພັກໄດ້ມີຄວາມເປັນເອກະພາບສູງກັບແນວທາງປ່ຽນແປ່ງໃໝ່ຂອງພັກ, ຍຶດໝັ້ນຈຸດໝາຍສັງຄົມນິຍົມຢ່າງສະເໜີຕົ້ນສະເໝີປາຍ.**

**- ຮູ້ຈໍາແນກມິດ-ສັດຕູຢ່າງຈະແຈ້ງ, ບໍ່ວັນໄຫວຄອນແຄນຕໍ່ສະພາບການຕ່າງໆທີ່ເກີດຂຶ້ນ, ເດັດດຽວຕໍ່ຕ້ານທຸກ ກົນອຸບາຍທໍາລາຍມ້າງເພຂອງສັດຕູ ແລະ ພວກຄົນບໍ່ດີ.**

**- ເປັນເຈົ້າການປົກປ້ອງແນວທາງ, ອຸດົມການຂອງພັກ, ຕອບຕ້ານສິ່ງຫຍໍ້ທໍ້ຕ່າງໆທີ່ເກີດຂຶ້ນຢູ່ໜ່ວຍພັກ ແລະ ໃນ ກົມກອງ: ຕ້ານແນວຄິດສວຍໂອກາດ, ສວຍໃຊ້ໜ້າທີ່ຕຳແໜ່ງ, ພະຍາດອາດຍາສິດ, ເອກະຊົນ, ສໍ້ລາດບັງຫຼວງ, ຫຼິ້ນກິນຟຸມເຟືອຍ ແລະ ຂາດຄວາມຮັບຜິດຊອບຕໍ່ໜ້າທີ່ວຽກງານທີ່ໄດ້ຮັບມອບໝາຍ.**

**- ຄະນະໜ່ວຍພັກ, ສະມາຊິກພັກສາມາດຮັກສາໄດ້ຄວາມສາມັກຄີພາຍໃນໜ່ວຍພັກ, ເຮັດໃຫ້ການຈັດຕັ້ງພັກ ເຂັ້ມແຂງ, ຕ້ານແນວຄິດຫຼາຍພັກ, ຫຼາຍເຄົ້າ, ຈຸ້ມເຈື້ອພັກພວກ, ກຸ່ມກ້ອນ.**

ຕີລາຄາໃຫ້ຄະແນນດ້ານນີ້ໄດ້ : 1,5

3. ດ້ານການຈັດຕັ້ງ

**- ຄະນະໜ່ວຍພັກ, ສະມາຊິກພັກໄດ້ປະຕິບັດຢ່າງເຂັ້ມງວດຕາມ 5 ຫຼັກການ, 3 ທິດນໍາໃນການກໍ່ສ້າງ ແລະ ປັບປຸງພັກ, ການດໍາເນີນຊີວິດການເມືອງຂອງໜ່ວຍພັກຢ່າງເປັນປົກກະຕິ, ຮັບປະກັນ ແລະ ເສີມຂະຫຍາຍໄດ້ລັກສະນະນໍາພາ, ລັກສະນະສຶກສາອົບຮົມ ແລະ ລັກສະນະຕໍ່ສູ້ພາຍໃນໜ່ວຍພັກ.**

**- ຄະນະໜ່ວຍພັກ, ສະມາຊິກພັກໄດ້ມີສະຕິເຄົາລົບ ແລະ ປະຕິບັດກົດລະບຽບຂອງພັກ, ກົດໝາຍຂອງລັດ ແລະ ລະບຽບ, ຂໍ້ຫ້າມ, ຂອງກໍາລັງປ້ອງກັນຄວາມສະຫງົບຢ່າງເຂັ້ມງວດ, ເປັນແບບຢ່າງທີ່ດີໃນການເຄື່ອນໄຫວວຽກງານ, ການດໍາລົງຊີວິດແບບປອດໃສຂາວສະອາດບໍ່ມີປະກົດການຫຍໍ້ທໍ້ຢູ່ໃນໜ່ວຍພັກ.**

**- ຄຸ້ມຄອງ, ຕິລາຄາຄຸນນະພາບຂອງໜ່ວຍພັກ ແລະ ສະມາຊິກພັກເປັນປົກກະຕິ, ສະເໜີຂັ້ນເທິງປະຕິບັດການ ຍ້ອງຍໍສະມາຊິກພັກຜູ້ທິດຸໝັ່ນ, ຫ້າວຫັນເອົາໃຈໃສ່ຕໍ່ໜ້າທີ່ວຽກງານ ແລະ ສະເໜີປະຕິບັດວິໄນຕໍ່ຜູ້ທີ່ລະເມີດກົດລະບຽບຂອງພັກ, ກົດໝາຍຂອງລັດ, ລະບຽບ, ຂໍ້ຫ້າມຂອງກໍາລັງປ້ອງກັນຄວາມສະຫງົບຢ່າງເຂັ້ມງວດ.**

**- ການຂະຫຍາຍມະຫາຊົນເຂົ້າພັກໄດ້ຖືເອົາຄຸນນະພາບເປັນກົກ ບົນພື້ນຖານປະຕິບັດຕາມມາດຕະຖານ,ເງື່ອນໄຂບາດກ້າວ, ຂັ້ນຕອນຂອງການຂະຫຍາຍພັກໄດ້ກຳນົດໄວ້ໃນກົດລະບຽບຂອງພັກ ແລະ ຂໍ້ກຳນົດຂອງຄະນະບໍລິຫານງານ ພັກກະຊວງປ້ອງກັນຄວາມສະຫງົບຢ່າງເຂັ້ມງວດ.**

**- ການປະກອບບຸກຄະລາກອນເຂົ້າໃນຄະນະໜ່ວຍພັກແມ່ນໄດ້ຮັບປະກັນປະຕິບັດຖືກຕ້ອງຕາມມາດຕະຖານ, ເງື່ອນໄຂທີ່ກຳນົດໄວ້ໃນກົດລະບຽບຂອງພັກຢ່າງຄົບຖ້ວນ.**

**- ໄດ້ນໍາພາໃນການປັບປຸງພະນັກງານເຂົ້າໃນແຕ່ລະໜ່ວຍງານໃຫ້ແທດເໝາະກັບໜ້າທີ່ວຽກງານຕົວຈິງ.**

ຕີລາຄາໃຫ້ຄະແນນດ້ານນີ້ໄດ້ : 1,4

4. ດ້ານແບບແຜນການນໍາພາ

**- ຄະນະໜ່ວຍພັກໄດ້ຍຶດໝັ້ນປະຕິບັດຕາມຫຼັກການລວມສູນປະຊາທິປະໄຕຢ່າງເຂັ້ມງວດ, ນໍາພາເປັນໝູ່ຄະນະ, ແບ່ງງານໃຫ້ບຸກຄົນຮັບຜິດຊອບ, ສຽງສ່ວນໜ້ອຍຂຶ້ນກັບສຽງສ່ວນຫຼາຍຂັ້ນລຸ່ມຂຶ້ນກັບຂັ້ນເທິງ.**

**- ຄະນະໜ່ວຍພັກໄດ້ປຶກສາຫາລື, ຄົ້ນຄວ້າ ແລະ ຕົກລົງ ບັນຫາສໍາຄັນຍຸດທະສາດເປັນໝູ່ຄະນະ, ປະຕິບັດຕາມມະຕິ, ກົດລະບຽບຂອງພັກ ແລະ ກົດໝາຍຂອງລັດ, ລະບຽບວິໄນຂອງກໍາລັງປ້ອງກັນຄວາມສະຫງົບ,ເຮັດວຽກຢ່າງມີແຜນການມີໂຄງການມີການກະຕຸກຊຸກຍູ້, ຕິດຕາມ, ກວດກາ, ສະຫຼຸບປະເມີນຜົນພາຍຫຼັງສຳເລັດ ແລະ ປະຕິບັດລະບອບສ່ອງແສງເປັນປົກກະຕິ ແລະ ຖືເອົາທຸກໆວັນຈັນ, ອາທິດທີ 2 ຂອງແຕ່ລະທິດຮ່ວມໜ່ວຍພັກເປັນປົກກະຕິ**

* **ໄດ້ຍາດແຍ່ງເອົາການນໍາພາຂອງຄະນະພັກກົມ ເພື່ອເຮັດໃຫ້ປະສິດທິພາບຂອງວຽກງານໄດ້ຮັບຜົນສໍາເລັດສູງ.**
* **ຄະນະໜ່ວຍພັກໄດ້ຍຶດໝັ້ນ ແລະ ເສີມຂະຫຍາຍແບບແຜນການນໍາພາທີ່ເປັນມູນເຊື້ອອັນດີງາມ, ແບບແຜນການນໍາພາທີ່ໃກ້ສິດຕິດແທດກັບສະມາຊິກພັກ ພະນັກງານໃນການປະຕິບັດໜ້າທີ່ວຽກງານ, ຫຼີກເວັ້ນການເຮັດວຽກແບບຜິວເຜີນ ແລະ ຜົນສຳເລັດບໍ່ສູງ.**

ຕິລາຄາໃຫ້ຄະແນນດ້ານນີ້ໄດ້ : 2

5. ດ້ານການປະຕິບັດໜ້າທີ່ການເມືອງ

- ການນໍາພາການເປັນເສນາດ້ານວຽກງານຄົ້ນຄວ້າ-ສັງລວມ: **ໜ່ວຍພັກພວກເຮົາໄດ້ເອົາໃຈໃສ່ນໍາພາການເຮັດ ບົດສະຫຼຸບ-ແຜນການ ປະຈຳອາທິດ, ເດືອນ, ໄຕມາດ ແລະ ປະຈຳປີ ຂອງກົມ ແລະ ຂອງພະແນກ; ຮ່າງຕາຕະລາງ ປະຈຳການຂອງກົມ, ຂອງຫ້ອງການ ແລະ ຮ່າງເອກະສານທາງການຕ່າງໆ ໄດ້ຈໍານວນ 100 ກວ່າສະບັບ: ຮ່າງບັນດາ ເອກະສານຕ່າງໆໃນການກະກຽມປ້ອງກັນແຂກທີ່ມາຮ່ວມກອງປະຊຸມສໍາຄັນ ແລະ ວັນສໍາຄັນຕ່າງໆຂອງພັກ-ຂອງຊາດ ຈໍານວນ 08 ຄັ້ງ; ຕິດຕາມພະນັກງານ (ລບຄ) ພະນັກງານລັດວິສາຫະກິດຮັກສາຄວາມປອດໄພປະຕູໂຂງເຂົ້າ-ອອກ ກົມ 504 ເປັນປົກກະຕິ.**

- ການນໍາພາໃນການເປັນເສນາທິການດ້ານວຽກງານບໍລິຫານ-ພິທີການ : **ໜ່ວຍພັກພວກເຮົາໄດ້ນໍາພາການເປັນ ເສນາທິການໃຫ້ຄະນະພັກ-ຄະນະນຳກົມ ໃນການຕ້ອນຮັບແຂກທັງພາຍໃນ ແລະ ຕ່າງປະເທດ ຈໍານວນ 09 ຄັ້ງ: ປະກອບສ່ວນຕິດຕາມການນໍາກົມໄປອວຍພອນການນໍາຂັ້ນສູງ 20 ຄັ້ງ; ຂຶ້ນແຜນເຄື່ອງທີ່ລະນຶກໄປຕ່າງປະເທດ 12 ຄະນະ, ອອກແບບ, ພິມ, ຈັດສົ່ງບັດອວຍພອນການນໍາຂັ້ນສູງ ແລະ ກົມກອງອ້ອມຂ້າງກະຊວງ 38 ບັດ; ສະໜອງເຄື່ອງໃຊ້ ແລະ ຫ້ອງປະຊຸມພາຍໃນກົມ 118/238 ຄັ້ງ; ຮັບໃຊ້ຫ້ອງສ່ອງແສງຂອງກົມ; ຄຸ້ມຄອງຄວາມເປັນລະບຽບ ຂອງຫ້ອງປະຊຸມ ແລະ ອານາໄມເບິ່ງຄວາມເປັນລະບຽບຮຽບຮ້ອຍຂອງຫ້ອງຄະນະນໍາກົມເປັນປະຈຳ, ກວດກາການ ອານາໄມອາຄານກົມ 504 ຂອງພະນັກງານສັນຍາຈ້າງເປັນປົກກະຕິ, ບາງວຽກງານທີ່ພົ້ນເດັ່ນໃນປີນີ້ເປັນຕົ້ນ: ໄດ້ປະກອບສ່ວນຊ່ວຍວຽກການຈັດກອງປະຊຸມສະຫຼຸບວຽກງານປະຈຳປີ 2022 ແລະ ທິດທາງແຜນການປີ 2023 ຂອງກົມ; ເຂົ້າຮ່ວມຊ່ວຍວຽກພິທີການຮັບຕ້ອນ ຄະນະການນໍາກົມສືບຂ່າວກະຊວງປ້ອງກັນຄວາມສະຫງົບຫວຽດນາມ ລົງ ນາມເຊັນສັນຍາປະຈຳປີ 2023-2024.**

- ການນໍາພາໃນການເປັນເສນາດ້ານວຽກງານນິຕິກໍາ : **ໜ່ວຍພັກພວກເຮົາໄດ້ເອົາໃຈໃສ່ນໍາພາ ການຮ່າງໜັງສື ສະເໜີ, ຂໍ້ຕົກລົງ, ແຈ້ງການ, ສະໂໝດນໍາສົ່ງ, ແຈ້ງຕອບ, ບົດປະກອບຄໍາເຫັນ, ແຜນການ ແລະ ເອກະສານອື່ນໆ ຈໍານວນ 132 ສະບັບ; ນອກຈາກນີ້, ໄດ້ສ້າງແຜນການ ແລະ ຂໍ້ຕົກລົງ ທີ່ສໍາຄັນຂອງກົມ 504 ດັ່ງນີ້: ຂໍ້ຕົກລົງ ວ່າດ້ວຍ ການ ຄຸ້ມຄອງພະນັກງານອຳພາງ, ວຽກງານສືບຂ່າວຍຸດທະສາດ, ວຽກງານນະໂຍບາຍຕໍ່ນາຍ ແລະ ພົນຕໍາຫຼວດ ພາຍໃນກົມ 504, ສ້າງແຜນ ແລະ ຂໍ້ຕົກລົງ ວ່າດ້ວຍ ການຄຸ້ມຄອງພາຫະນະລວມຂອງກົມ 504; ຂໍ້ຕົກລົງວ່າດ້ວຍການພົບປະແລກປ່ຽນນິຕິກຳກັບຜູ້ຊ່ຽວຊານກໍາລັງສືບຂ່າວກະຊວງປ້ອງກັນຄວາມສະຫງົບ ສສ ຫວຽດນາມ, ສ້າງແຜນການ ແລະ ຂໍ້ຕົກລົງ ວ່າດ້ວຍ ການກະກຽມສະເຫຼີມສະຫຼອງວັນສ້າງຕັ້ງກໍາລັງສືບຂ່າວຍຸດທະສາດ ຄົບຮອບ 45 ປີ (18 ກຸມພາ 1979-18 ກຸມພາ 2024).**

- ການນໍາພາເປັນເສນາທິການດ້ານວຽກງານຄຸ້ມຄອງເອກະສານ, ຂາເຂົ້າ-ຂາອອກ : **ໄດ້ເອົາໃສ່ນໍາພາປັບປຸງວຽກ ຄຸ້ມຄອງເອກະສານ ຂາເຂົ້າ-ຂາອອກ ແລະ ກົມ 504 ໃຫ້ເຂົ້າສູ່ລະບົບເທື່ອລະກ້າວ ເຊິ່ງຜ່ານມາໄດ້**

**.…..............................................................................................................................**

**.…..............................................................................................................................**

**.…..............................................................................................................................**

- ວຽກງານນະໂຍບາຍ ແລະ ແກ້ໄຂຊີວິດການເປັນຢູ່.

**ວຽກງານນະໂຍບາຍໜ່ວຍພັກພວກເຮົາໄດ້ນໍາພາຄົ້ນຄວ້າ ແລະ ນໍາສະເໜີປະຕິບັດນະໂຍບາຍຕໍ່ນາຍ ແລະ ພົນ ຕຳຫຼວດ ຜູ້ທີ່ມີຜົນງານດີເດັ່ນເຊັ່ນ: ເລື່ອນຊັ້ນ ຮອ ຂຶ້ນ ພັຕ 03 02 ສະຫານ, ວທ ຂຶ້ນ ຮຕ 01 ສະຫາຍ, ສທ ຂຶ້ນ ສອ 01 ສະຫາຍ/ຍິງ 01 ສະຫາຍ; ນອກນີ້ໄດ້ໄປຢ້ຽມຢາມພະນັກງານໃນເວລາເຈັບເປັນ ພ້ອມທັງປະຕິບັດນະໂຍບາຍຈໍາ ນວນໜຶ່ງ ແລະ ໄດ້ນຳສະເໜີຂັ້ນເທິງປະຕິບັດນະໂຍບາຍຕາມຂໍ້ກຳນົດຂອງກົມ 504 ວາງອອກ:**

**ວຽກງານແກ້ໄຂຊີວິດການເປັນຢູ່ ໄດ້ນໍາພາ ບໍລິຫາປກອງທຶນຫ້ອງການ ໃນການຄຸ້ມຄອງນໍາໃຊ້ ຢ່າງເປັນລະບົບ ໂດຍປະຕິບັດຕາມຂໍ້ກຳນົດວ່າດ້ວຍລາຍຮັບ, ລາຍຈ່າຍ ກອງທຶນຫ້ອງການ ແລະ ຊອກຫາແຫຼ່ງທຶນເຂົ້າກອງທຶນໃຫ້ມີ ການເຕີບໃຫຍ່ຂະຫຍາຍຕົວເພີ່ມຂຶ້ນ ເຊິ່ງປະຈຸບັນກອງທຶນຫ້ອງການ ມີຈໍານວນ: ສອງລ້ານຫ້າແສນປາຍກີບ, ໄດ້ແກ້ໄຂ ເງິນກອງທຶນຫ້ອງການ ໃຫ້ພະນັກງານຈໍານວນໜຶ່ງຢືມ ເພື່ອແກ້ໄຂຊີວິດການເປັນຢູ່ ໂດຍບໍ່ມີດອກເບ້ຍ. ນອກນັ້ນ, ໄດ້ ນໍາພາແຕ່ລະໜ່ວຍງານ ແລະ ໜ່ວຍຊາວໜຸ່ມຫ້ອງການຄຸ້ມຄອງ, ນຳໃຊ້ກອງທຶນທີ່ມີຢູ່ແລ້ວ ແລະ ຊອກຫາແຫຼ່ງທຶນເຂົ້າ ໃຫ້ເກີບໃຫຍ່ ເພື່ອສ້າງຄວາມເຂັ້ມແຂງຂອງຄົນ**

**- ວຽກການນໍາພາອົງການຈັດຕັ້ງມະຫາຊົນ ໄດ້ເອົາໃຈໃສ່ນໍາພາ ແລະ ອໍານວຍຄວາມສະດວກດ້ານຕ່າງໆ ໃຫ້ແກ່ຊາວໜຸ່ມ-ແມ່ຍິງ ໄດ້ເຄື່ອນໄຫວ**

- ວຽກງານແກ້ໄຂຊີວິດການເປັນຢູ່: **ໄດ້ນໍາພາ ບໍລິຫານກອງທຶນພະແນກ 45 ໃນການຄຸ້ມຄອງນໍາໃຊ້ ຢ່າງເປັນລະບົບ ໂດຍປະຕິບັດຕາມຂໍ້ກຳນົດວ່າດ້ວຍລາຍຮັບ, ລາຍຈ່າຍ ກອງທຶນພະແນກ 45 ແລະ ຊອກຫາແຫຼ່ງທຶນເຂົ້າກອງທຶນໃຫ້ມີ ການເຕີບໃຫຍ່ຂະຫຍາຍຕົວເພີ່ມຂຶ້ນ ເຊິ່ງປະຈຸບັນກອງທຶນພະແນກ ມີຈໍານວນ: ສອງລ້ານຫ້າແສນປາຍກີບ, ໄດ້ແກ້ໄຂ ເງິນກອງທຶນພະແນກ ໃຫ້ພະນັກງານຈໍານວນໜຶ່ງຢືມ ເພື່ອແກ້ໄຂຊີວິດການເປັນຢູ່ ໂດຍບໍ່ມີດອກເບ້ຍ. ນອກນັ້ນ ໄດ້ ນໍາພາແຕ່ລະໜ່ວຍງານ ແລະ ໜ່ວຍຊາວໜຸ່ມຫ້ອງການຄຸ້ມຄອງ, ນຳໃຊ້ກອງທຶນທີ່ມີຢູ່ແລ້ວ, ແລະ ຊອກຫາແຫຼ່ງທຶນເຂົ້າ ໃຫ້ເຕີບໃຫຍ່ ເພື່ອສ້າງຄວາມເຂັ້ມແຂງຂອງຄົນ.**

- ວຽກການນໍາພາອົງການຈັດຕັ້ງມະຫາຊົນ

**ໄດ້ເອົາໃຈໃສ່ນໍາພາ ແລະ ອຳນວຍຄວາມສະດວກດ້ານຕ່າງໆ ໃຫ້ແກ່ຊາວໜຸ່ມ-ແມ່ຍິງ ໄດ້ເຄື່ອນໄຫວຕາມໜ້າທີ່ ແລະ ພາລະບົດບາດຂອງຕົນຢ່າງເຕັມສ່ວນ ເຊິ່ງສະແດງອອກໃນການກໍ່ສ້າງພະນັກງານຫຼາຍສະຫາຍສາມາດເປັນ ພະນັກງານສືບທອດປ່ຽນແທນໄດ້. ພ້ອມນີ້, ກໍ່ໄດ້ນໍາພາສະມາຊິກຊາວໜຸ່ມ-ແມ່ຍິງ ໃນການເຂົ້າຮ່ວມກອງປະຊຸມ ແລະ ໄດ້ເຂົ້າຮ່ວມຂະບວນການແຂ່ງຂັນກິລາຂອງກົມ 504. ຂອງກະຊວງ ປກສ ແລະ ຂະບວນການອອກແຮງງານລວມ ພາຍໃນ ແລະ ອ້ອມຂ້າງກົມ, ພົ້ນເດັ່ນ, ຂະບວນການແຂ່ງຂັນກິລາບານສົ່ງຊາຍຫ້ອງການຢູ່ພາຍໃນກົມ 504 ສາມາດ ຍາດໄດ້ລາງວັນຊະນະເລີດ, ໄດ້ແຂ່ງຂັນກິລາບານເຕະກັບບັນດາພະແນກພາຍໃນກົມ 504 ເປັນປະຈຳ ແລະ ແມ່ຍິງ ຫ້ອງການໄດ້ເຂົ້າຮ່ວມການແຂ່ງຂັນກິລາຍິງປືນ ທີ່ກະຊວງ ປກສ ຈັດຂຶ້ນ ສາມາດຍາດໄດ້ລາງວັນຮອງຊະນະເລີດ. ນອກ ນີ້, ສະມາຊິກແມ່ຍິງຫ້ອງການ ໄດ້ຮັບແຕ່ງຕັ້ງເປັນຄະນະໜ່ວຍແມ່ຍິງພະແນກ 41, 44, 50 ຈໍານວນ 02 ສະຫາຍ, ແລະ ໄດ້ຮັບຄັດເລືອກເປັນບຸກຄົນ 03 ຕິ ດ້ານວິຊາສະເພາະ 01 ສະຫາຍ, ດ້ານເສດຖະກິດ 01 ສະຫາຍ ແລະ ດ້ານ ຄອບຄົວດີ 01 ສະຫາຍ; ໜ່ວຍຊາວໜຸ່ມຫ້ອງການ ກໍ່ໄດ້ສຳເລັດໃນການປ່ອນບັດທາບທາມຄະນະໜ່ວຍຊາວໜຸ່ມຮາກ ຖານຫ້ອງການຊຸດໃໝ່ ແລະ ກະກຽມເປີດກອງປະຊຸມໃຫຍ່ຂອງໜ່ວຍຊາວໜຸ່ມຄັ້ງທີ** III. **ນອກນັ້ນ, ໄດ້ເອົາໃຈໃສ່ຊີ້ນໍາຄະນະຮັບຜິດຊອບພະນັກງານທີ່ຢູ່ ຫໍພັກລວມ ໃນການກະຕຸກຊຸກຍູ້ອ້າຍນ້ອງໂສດ ມີຄວາມສາມັກຄີ ແລະ ມີຄວາມສະຫງົບພາຍໃນ-ພາຍນອກ.**

- ວຽກງານປ້ອງກັນຄວາມສະຫງົບ ແລະ ຄວາມເປັນລະບຽບຮຽບຮ້ອຍພາຍໃນກົມກອງ

**ໜ່ວຍພັກຮາກຖານພະແນກ 45 ໄດ້ນໍາພາ ການເປັນເສນາທິການຕົ້ນຕໍໃນການຈັດຕັ້ງປະຕິບັດວຽກງານປ້ອງກັນກົມ**

**......................................................................................................................................................................................................................................................................................................................................................................................................**

- ວຽກງານກໍ່ສ້າງພັກ-ກໍ່ສ້າງພະນັກງານ

**ວຽກງານກໍ່ສ້າງພັກໜ່ວຍພັກຂອງພວກໄດ້ເອົາໃຈໃສ່ສ້າງພັກ ເຊິ່ງສະແດງອອກໄດ້ສະເໜີຂັ້ນເທິງເລື່ອນສະມາຊິກພັກສໍາຮອງຂຶ້ນເປັນສະມາຊິກພັກສົມບູນຈໍານວນ 04 ສະຫາຍ/02 ສະຫາຍ, ວຽກງານຂະຫຍາຍມະຫາຊົນຜູ້ກ້າວໜ້າເຂົ້າເປັນສະມາຊິກພັກສຳຮອງ 04 ສະຫາຍ/ຍິງ 02 ສະຫາຍ ເຂົ້າຮຽນລະບຽບພັກ 04/ຍິງ 01 ສະຫາຍ, ຮຽນສະໜັບສະໜູນ 03 ສະຫາຍ.**

ຕີລາຄາໃຫ້ຄະແນນດ້ານນີ້ໄດ້: 2,9

ຕີລາຄາຄະແນນທັງ 5 ດ້ານ: 9,8

ຂ. ດ້ານອ່ອນ, ຂໍ້ຄົງຄ້າງ

1. ດ້ານການເມືອງ.

**ການເຂົ້າຮ່ວມເຊື່ອມຊຶມແນວທາງນະໂຍບາຍ ແລະ ມະຕິຕ່າງໆຂອງພັກ, ລະບຽບກົດໝາຍຂອງລັດ ມີຫຼາຍແຕ່ ການນໍາພາຈັດຕັ້ງຜັນຂະຫຍາຍເຂົ້າສູ່ຊີວິດຕົວຈິງ ຂອງວຽກງານພັດເຮັດບໍ່ທັນໄດ້ຫຼາຍເທົ່າທີ່ຄວນ ຍ້ອນການຄົ້ນຄວ້າ ກຳແໜ້ນບັນດາເນື້ອໃນເອກະສານຕ່າງໆ ທີ່ກ່າວມານັ້ນຂອງຄະນະໜ່ວຍຍັງບໍ່ທັນເລິກເຊິ່ງ.**

2. ດ້ານແນວຄິດ.

**ເຖິງວ່າຄະນະໜ່ວຍພັກພວກເຮົາໄດ້ຖືເອົາວຽກງານນໍາພາແນວຄິດເປັນກົກການສຶກສາອົບຮົມດ້ວຍຫຼາຍຮູບຫຼາຍ ແບບແລ້ວກໍ່ຕາມແຕ່ຍັງມີສະມາຊິກພັກ, ພະນັກງານຈໍານວນໜຶ່ງ ຍັງມີແນວຄິດຂີ້ຄ້ານມັກງ່າຍ, ຂາດການຄົ້ນຄວ້າສຶກສາຮໍ່າຮຽນດ້ວຍຄົນເອງ, ຫົວຄິດປະດິດສ້າງຍັງບໍ່ສູງການປະຕິບັດໜ້າທີ່ແມ່ນລໍຖ້າແຕ່ຄຳສັ່ງ, ມີພະນັກງານບາງສະຫາຍຍັງມີແນວຄິດຄອນແດນ.**

3. ດ້ານການຈັດຕັ້ງ.

**ໂຄງຮ່າງການຈັດຕັ້ງໄດ້ກຳນົດໄວ້ຢ່າງຖືກຕ້ອງ ແລະ ການປັບປຸງກໍ່ສ້າງພະນັກງານສືບທອດປ່ຽນແທນ ແມ່ນ ປັບປຸງເປັນແຕ່ລະໄລຍະ ໂດຍສະເພາະຂັ້ນຄະນະນໍາຫ້ອງການ ແລະ ຂັ້ນໜ່ວຍງານ ແມ່ນຍັງບໍ່ທັນຕົບຕາມຄວາມ ຮຽກຮ້ອງຕ້ອງການຂອງວຽກງານໜ່ວຍງານ.**

4. ດ້ານແບບແຜນການນໍາພາ.

**ຄະນະໜ່ວຍພັກເຖິງວ່າຈະປະຕິບັດລະບອບແບບແຜນວິທີເຮັດວຽກຕາມຫຼັກການລວມສູນປະຊາທິປະໄຕ, ແບ່ງໜ້າ ທີ່ໃຫ້ບຸກຄົນຮັບຜິດຊອບແລ້ວກໍ່ຕາມ ການນໍາພາ ກໍ່ຍັງເຮັດບໍ່ທັນໄດ້ດີຖ້າທຽບໃສ່ຄວາມຮຽກຮ້ອງຕ້ອງການຂອງໜ້າທີ່ ວຽກງານ, ປະສົບການ ແລະ ຄວາມຮູ້ຄວາມສາມາດໃນການນໍາພາຍັງຈໍາກັດ.**

5. ດ້ານການປະຕິບັດໜ້າທີ່ການເມືອງ.

**ເຖິງແມ່ນວ່າໜ່ວຍພັກໄດ້ເອົາໃຈໃສ່ໃນການນໍາພາ ໃນການປະຕິບັດໜ້າທີ່ວຽກງານດ້ວຍຄວາມຮັບຜິດ ຊອບສູງແຕ່ຜົນສໍາເລັດຂອງບາງວຽກງານກໍ່ຍັງບໍ່ທັນໄດ້ຮັບປະສິດທິຜົນສູງເທົ່າທີ່ຄວນ, ການປະຕິບັດນະໂຍບາຍ ແລະແກ້ໄຂຊີວິດການເປັນຢູ່ກໍ່ຍັງເຮັດບໍ່ທັນໄດ້ດີ ແລະ ການນໍາກອົງການຈັດຕັ້ງມະຫາຊົນ ສ່ວນຫຼາຍແມ່ນໄປຕາມຂະບວນການລວມຂອງອົງການຈັດຕັ້ງມະຫາຊົນ.**

**III.** ສາເຫດພາໃຫ້ມີຈຸດດີ, ຈຸດອ່ອນ ແລະ ບົດຮຽນທີ່ຖອດຖອນໄດ້.

1. ສາເຫດທີ່ພາໃຫ້ດີ.

**- ຍ້ອນມີແນວທາງນະໂຍບາຍທີ່ຖືກຕ້ອງ ແລະ ສະຫຼາດສ່ອງໃສຂອງພັກ;**

**- ຍ້ອນຄວາມເປັນຫ່ວງເປັນໃຍ ແລະ ຄວາມເອົາໃຈໃສ່ໃກ້ສິດຕິດແທດນໍາພາຂອງຄະນະພັກກົມ;**

**- ຍ້ອນຄວາມເປັນເຈົ້າການ, ຄວາມຮັບຜິດຊອບສູງ ແລະ ຄວາມຮູ້ຄວາມສາມາດຂອງຄະນະໜ່ວຍພັກໃນການນໍາພາ, ຈັດຕັ້ງປະຕິບັດ ເພື່ອຫັນເອົາແນວທາງນະໂຍບາຍ ແລະ ມະຕິຄໍາສັ່ງຕ່າງໆຂອງຂັ້ນເທິງມາເປັນແຜນການ ແລະ ມາດຕະການຈັດຕັ້ງປະຕິບັດລະອຽດຕົວຈິງປະກອບກັບການຮູ້ໝູນໃຊ້ຄວາມຮູ້, ຄວາມສາມາດອັນຫຼາກຫຼາຍຂອງ ພະນັກງານ, ສະມາຊິກພັກ.**

2. ສາເຫດທີ່ພາໃຫ້ອ່ອນ:

**- ສະມາຊິກພັກ, ພະນັກງານບາງສະຫາຍຍັງມີຄວາມຮູ້ຄວາມສາມາດຈຳກັດ, ປະສົບການຍັງບໍ່ທັນສູງ ຈໍານວນ ໜຶ່ງປະຕິບັດໜ້າທີ່ຕາມຄຳສັ່ງ;**

**- ຍ້ອນສະພາບຄວາມຫຍຸ້ງຍາກທາງດ້ານເສດຖະກິດ, ຄ່າຄອງຊີບສູງຂຶ້ນ ແລະ ປະກົດການຫຍໍ້ທໍ້ຈໍານວນໜຶ່ງ ສົ່ງຜົນກະທົບຕໍ່ແນວຄິດຈິດໃຈ ແລະ ການດຳລົງຊີວິດ ຈຶ່ງເຮັດໃຫ້ການປະຕິບັດໜ້າທີ່ບໍ່ເຕັມເມັດເຕັມໜ່ວຍ;**

**- ຍ້ອນການພົວພັນປະສານງານກັບພາກສ່ວນທີ່ກ່ຽວຂ້ອງທັງພາຍໃນ ແລະ ຕ່າງປະເທດ ບໍ່ເອື້ອອໍານວຍຕໍ່ການ ປະຕິບັດວຽກງານເຮັດໃຫ້ບາງວຽກງານຊັກຊ້າບາງຄັ້ງຄາວມີຫຼາຍຂັ້ນຕອນ ແລະ ໃຊ້ເວລາຍາວໃນການດໍາເນີນວຽກງານ ຕ່າງໆ**

3. ບົດຮຽນທີ່ຖອດຖອນໄດ້:

**- ໜ່ວຍພັກຮາກພະແນກ 45 ພາຍໃຕ້ການນໍາພາອັນສະຫຼາດສ່ອງໃສ ແລະ ຍຶດໝັ້ນຕໍ່ແນວທາງນະໂຍບາຍຂອງ ຄະນະພັກຂັ້ນເທິງ;**

**- ຄະນະໜ່ວຍພັກ, ສະມາຊິກພັກຕ້ອງເຄົາລົບ ແລະ ປະຕິບັດຕາມຫຼັກການລະບອບແບບແຜນວິທີເຮັດວຽກ ຂອງພັກ; ຕ້ອງເປັນແບບຢ່າງນໍາພາໃນດ້ານຕ່າງໆໃຫ້ແກ່ມະຫາຊົນໂດຍສະເພາະທາງດ້ານແບບແຜນວິທີເຮັດວຽກ, ຄຸນ ສົມບັດສິນທໍາປະຕິວັດ ແລະ ທັດສະນະ;**

**- ເອົາໃຈໃສ່ການສຶກສາອົບຮົມການເມືອງນໍາພາແນວຄິດໃຫ້ສະມາຊິກພັກ, ພະນັກງານຕິດພັນກັບການເສີມຂະ ຫຍາຍຄວາມເປັນແບບຢ່າງນຳໜ້າຂອງຄະນະໜ່ວຍ, ສະມາຊິກພັກ ພ້ອມທັງເອົາໃຈໃສ່ກໍ່ສ້າງພັກ, ພະນັກງານໃຫ້ມີ ຄວາມເຂັ້ມແຂງໜັກແໜ້ນທາງດ້ານການເມືອງແນວຄິດ, ການຈັດຕັ້ງ ແລະ ວິຊາສະເພາະ,**

**ສະເໜີປະເພດໜ່ວຍພັກ: ເປັນໜ່ວຍພັກປອດໃສ, ເຂັ້ມແຂງ, ໜັກແໜ້ນ**

ພາກທີ **II**

ທິດທາງແຜນການກໍ່ສ້າງໜ່ວຍພັກປອດໃສ, ເຂັ້ມແຂງ, ໜັກແໜ້ນໃນປີ 2024

**I.** ທິດທາງລວມ ແລະ ຄາດໝາຍສູ້ຊົນ

ກ. ທິດທາງລວມ.

**- ນໍາເອົາແນວທາງນະໂຍບາຍ, ມະຕິຄໍາສັ່ງຂອງຄະນະພັກຂັ້ນເທິງທີ່ວາງອອກໃນແຕ່ລະໄລຍະໂດຍສະເພາະ ແມ່ນມະຕິກອງປະຊຸມໃຫຍ່ຄັ້ງທີ່** II **ຂອງຄະນະພັກກົມ 504 ມາເຜີຍແຜ່, ຈັດຕັ້ງເຊື່ອມຄົມ ພ້ອມທັງຜັນຂະຫຍາຍມາ ເປັນແຜນການ, ມາດຕະການລະອຽດຕົວຈິງເຂົ້າໃນໜ້າທີ່ວຽກງານຂອງວິຊາສະເພາະຫ້ອງການ ເພື່ອເຮັດໃຫ້ນາຍ ແລະ ພົນຕຳຫຼວດ ໃນໜ່ວຍພັກມີຄວາມສະຫງົບອຸ່ນອ່ຽນທຸ່ນທຽງເປັນຢ່າງດີ;**

**- ເອົາໃຈໃສ່ນໍາພາ ການເປັນເສນາທິການທີ່ເຂັ້ມແຂງທາງດ້ານວຽກງານຄົ້ນຄວ້າ-ສັງລວມ, ວຽກງານບໍລິຫານ-ພິທີການ; ວຽກງານນິຕິກຳ ແລະ ວຽກງານຄຸ້ມຄອງເອກະສານ, ຂາເຂົ້າ-ຂາອອກ ໃຫ້ແກ່ກົມ ໃນການຈັດຕັ້ງປະຕິບັດຕາມແນວທາງ, ຍຸດທະສາດ-ຍຸດໂທບາຍ ຂອງພັກ-ລັດຖະບານ ກໍ່ຄືທິດນໍາພາຂອກະຊວງປ້ອງກັນຄວາມສະຫງົບ:**

**- ເອົາໃຈໃສ່ວຽກງານນະໂຍບາຍ, ກໍ່ສ້າງພະນັກງານ ແລະ ນໍາພາອໍານວຍຄວາມສະດວກ ໃຫ້ອົງການຈັດຕັ້ງ ມະຫາຊົນ ແລະ ວຽກງານປິ່ນອ້ອມອື່ນໆ.**

ຂ. ຄາດໝາຍສູ້ຊົນ.

**1. ອອກແຮງປັບປຸງ-ກໍ່ສ້າງໜ່ວຍພັກ 45 ກົມ 504 ໃຫ້ເປັນໜ່ວຍພັກປອດໃສ, ເຂັ້ມແຂງ, ໜັກແໜ້ນໃນທຸກ ດ້ານ, ເຊີດຊູບົດບາດການນໍາພາເດັດຂາດ, ໂດຍກົງ ແລະ ຮອບດ້ານ ຂອງພັກຕໍ່ທຸກຂົງເຂດວຽກງານສຶບຂ່າວເຕັກນິກວິຊາສະເພາະ; ເພີ່ມ ທະວີການປັບປຸງກໍ່ສ້າງສະມາຊິກພັກ, ພະນັກງານພະແນກ 45 ໃຫ້ໜັກແໜ້ນທາງດ້ານການເມືອງ, ເຂັ້ມແຂງທາງດ້ານ ການຈັດຕັ້ງ ແລະ ມີຄວາມຊຳນິຊຳນານທາງດ້ານວິຊາສະເພາະ;**

**2. ຕໍ່ວຽກງານວິຊາສະເພາະ ແມ່ນຕ້ອງຮັບປະກັນເຮັດສຳເລັດໜ້າທີ່ວຽກງານທີ່ຮັບຜິດຊອບຂອງໜ່ວຍພັກ 45 ໃຫ້ໄດ້ 90% ຂຶ້ນໄປ:**

**3. ສູ້ຊົນການຂະຫຍາຍມະຫາຊົນຜູ້ກ້າວໜ້າເຂົ້າເປັນສະມາຊິກພັກໃຫ້ໄດ້ 2-3 ສະຫາຍ.**

**II.** ເນື້ອໃນຕົ້ນຕໍທີ່ຈະສຸມໃສ່ນໍາພາຈັດຕັ້ງປະຕິບັດໃນຕໍ່ໜ້າ (ຕາມ 5 ເນື້ອໃນ).

1. ດ້ານການເມືອງ.

**ສືບຕໍ່ເອົາໃຈໃສ່ສຶກສາອົບຮົມການເມືອງໃຫ້ສະມາຊິກພັກ, ພະນັກງານເຊື່ອມຊຶມກຳແໜ້ນຕໍ່ແນວທາງນະໂຍບາຍ ຂອງພັກ-ກົດໝາຍຂອງລັດ, ລະບຽບຂອງກຳລັງປ້ອງກັນຄວາມສະຫງົບ ເພື່ອເຮັດໃຫ້ສະມາຊິກພັກພະນັກງານມີຄຸນທາດການເມືອງໜັກແໜ້ນ, ມີຄຸນສົມບັດສິນທຳປະຕິວັດ, ມີຄວາມຈົງຮັກພັກດີຕໍ່ອຸດົມການຂອງພັກ, ມີນໍ້າໃຈເສຍສະ ຫຼະ ຮັບໃຊ້ຊາດ, ຮັບໃຊ້ປະຊາຊົນຢ່າງສຸດໃຈ.**

2. ດ້ານແນວຄິດ.

**ສືບຕໍ່ເອົາໃຈໃສ່ສຶກສາອົບຮົມການເມືອງນໍາພາແນວຄິດໃຫ້ສະມາຊິກພັກ, ພະນັກງານໃຫ້ມີຄວາມອຸ່ນອຽນທຸ່ນ ທ່ຽງ, ເຊື່ອໝັ້ນຕໍ່ການນໍາພາຂອງພັກ, ຈົງຮັກພັກດີຕໍ່ພັກ, ຕໍ່ປະເທດຊາດຢ່າງແທ້ຈິງ: ເປັນເຈົ້າການປົກປ້ອງແນວທາງອຸດົມການຂອງພັກ, ຕອບຕ້ານສີ່ງຫຍໍ້ທໍ້ທີ່ອາດຈະເດັດຂຶ້ນຢູ່ໜ່ວຍພັກ, ດຳເນີນຊີວິດໜ່ວຍພັກເປັນປົກກະຕິຕົຄຽງຄູ່ກັນນີ້, ເອົາໃຈໃສ່ກຳເນີນການສຶກສາອົບຮົມແນວຄິດໃຫ້ສະມາຊິກພັກ, ພະນັກງານຕໍ່ເປົ້າໝາຍສະເພາະເປັນລາຍ ກໍລະນີບຸກຄົນໄປ.**

3. ດ້ານການຈັດຕັ້ງ.

**ສືບຕໍ່ໃນການກໍ່ສ້າງສະມາຍົກພັກ, ພະນັກງານໃຫ້ມີສະຕິເຄົາລົບ ແລະ ປະຕິບັດກົດລະບຽບຂອງຂັ້ນເທິງວາງ ອອກຢາງເຂັ້ມງວດ, ຕີລາຄາຄຸນນະພາບຂອງສະມາຊິກພັກ ພະນັກງານໃຫ້ເປັນປົກະຕິ; ປະຕິບັດຍ້ອງຍໍຜູ້ດີເດັ່ນ ແລະ ໃສ່ວິໄນຕໍ່ຜູ້ລະເມີດກົດລະບຽບຂອງພັກ, ກົດໝາຍຂອງລັດ, ລະບຽບວິໄນ ກໍ່ຄືຂອງກຳລັງປ້ອງກັນຄວາມສະຫງົບວາງ.**

4. ດ້ານແບບແຜນການນໍາພາ.

**ສືບຕໍ່ການນໍາພາປະຕິບັດລະບອບແບບແຜນວິທີເຮັດວຽກຕາມຫຼັກການລວມສູນປະຊາທິປະໄຕ, ແບ່ງໜ້າທີ່ ວຽກງານໃຫ້ບຸກຄົນຮັບຜິດຊອບ, ຕັດສິນວຽກງານສໍາຄັນໂດຍມີການປຶກສາຫາລືເປັນໝູ່ຄະນະ, ສ່ອງແສງລາຍງານ ເພື່ອຂໍທິດຊີ້ນຳຈາກຂັ້ນເທິງຢ່າງເປັນປະຈໍາ; ປະຕິບັດວຽກງານມີການວາງແຜນ, ມອບໝາຍ, ແນະນໍາ, ກະຕຸກຊຸກຍູ້, ຕິດຕາມ-ກວດກາ, ສະຫຼຸບຕີລາຄາຖອດຖອນບົດຮຽນເປັນແຕ່ລະໄລຍະຕາມໝາກຜົນຂອງວຽກງານ.**

5. ດ້ານການປະຕິບັດໜ້າທີ່ການເມືອງ.

**ສືບຕໍ່ນໍາພາ ແລະ ກະຕຸກຊຸກຍູ້ບັນດາສະຫາຍສະມາຊິກພັກ, ພະນັກງານ ໃຫ້ເອົາໃຈໃສ່ປະຕິບັດໜ້າທີ່ວຽກງານທີ່ ການ ຈັດຕັ້ງຂັ້ນເທິງມອບໝາຍໃຫ້ສໍາເລັດຜົນເປັນຢ່າງດີ ເພື່ອຮັບໃຊ້ໃຫ້ແກ່ການບໍລິຫານບັນຊາຂອງຂັ້ນເທິງໃຫ້ຄ່ອງຕົວ.**

**III.** ມາດຕະການຈັດຕັ້ງປະຕິບັດ.

**ມອບໃຫ້ຈຸພັກ, ສະມາຊິກພັກ ໜ່ວຍພັກ 45 ພ້ອມກັນນໍາເອົາເນື້ອໃນຈິດໃຈຂອງບົດສະຫຼຸບ ແລະ ທິດທາງແຜນການກໍ່ສ້າງໜ່ວຍພັກປອດໃສ, ເຂັ້ມແຂງ, ໜັກແໜ້ນສະບັບນີ້ຫັນເປັນແຜນການອັນລະອຽດໃນການຈັດຕັ້ງປະຕິບັດວິຊາສະເພາະຂອງຕົນ.**

ຕາງໜ້າໜ່ວຍພັກຮາກຖານພະແນກ 45

ເລຂາ